मैया चिरां जिलानि 92 नं. सिदलि गुदि फरायसालियाव सिलाराय उन्नयन मन्सनि मोनसे मावसुमा मेल जानानै थाङो। बे मेलनि गेजेरजों चिलाराय उन्नयन मन्सआ बिटिआर हालामनिफ्राय त्राइबेल नङै ओनसोरफोरखौ थाबैनो बोखारननांगौनि दाबिजों फैगौ 8 अक्ट’बरखालि सिरां जिला बेंगिरिनि लांगोनायाव 3 घन्टानि मोनसे धरनानि हाफारि लानाय जादों होननानै फोसावो। बे धरनानि जोहैनो जिला बेंगिरिनि आखाइजों आसामनि गाहाइ मन्त्रि, रांखान्थि मन्त्रि आरो बितिआर गोरोबथानि मावफुं आफादनिसिम गांसे गोसोखांलाइ गथाइगोन होननानैबो मिथिहोदों। आरोबे मेलआव कस आरो राजबंसि मोननैबो एखे हारिनिनो होननानै आफादनि आफादगिरि बिक्रमजिद रायआ बुंदों।बेनि गेजेरावनो गावबा-गाव राजखान्थियारि मुलामफानि थाखीय खायसे दैदेनगिरिफोरा बेखौ उल्था खालामोननागिरनाय नुनो मोनदों होननानै बुंनायजों लोगोसे बेबादि दैदेनगिरिफोरखौ सांग्रां थानो खावलायो। मानोना बेनि थाखाय हारियाव दावराव-दावसि जायोब्ला बैसोरबादि दैदेनगिरियानो दायनिगिरि जागोन।